CELEX: C2005/182/42
Language: et
Date: 2005-07-23 00:00:00
Title: Kohtuasi C-183/05: Euroopa Ühenduste Komisjoni 22. aprilli 2005. aasta hagi Iirimaa vastu

23.7.2005   
            
            
               ET
            
            
               Euroopa Liidu Teataja
            
            
               C 182/22
            
         Euroopa Ühenduste Komisjoni 22. aprilli 2005. aasta hagi Iirimaa vastu
   (Kohtuasi C-183/05)
   (2005/C 182/42)
   Kohtumenetluse keel: inglise
   Euroopa Ühenduste Komisjon esitas 22. aprillil 2005 Euroopa Ühenduste Kohtule hagi Iirimaa vastu. Hageja esindaja on Michel Van Beek, keda abistas avocat Maître Matthieu Wemaëre, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tunnistada, et kuna Iirimaa piiras direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (1) artikli 12 lõike 2 ja artikli 13 lõike 1 sätete ülevõtmist Iiri õigusesse nimetatud direktiivi lisas IV loetletud liikide osas Iirimaal esinevate liikidega, on Iirimaa rikkunud nimetatud direktiivi artikli 12 lõikest 2 ja artikli 13 lõike 1 punktist b ning asutamislepingust tulenevaid kohustusi,
            
         
               —
            
            
               tunnistada, et kuna Iirimaa ei võtnud kõiki vajalikke erimeetmeid rakendamaks tõhusalt direktiivi 92/43/EMÜ artikli 12 lõikes 1 ettenähtud ranget kaitse süsteemi, on Iirimaa rikkunud nimetatud direktiivi artikli 12 lõikest 1 ja asutamislepingust tulenevaid kohustusi,
            
         
               —
            
            
               tunnistada, et jättes jõusse Iiri seaduse sätted, mis on vastuolus direktiivi 92/43/EMÜ artikli 12 lõikega 1 ja artikliga 16, on Iirimaa rikkunud selle direktiivi nimetatud artikli 12 lõikest 1 ja artiklist 16 ning asutamislepingust tulenevaid kohustusi,
            
         
               —
            
            
               mõista kohtukulud välja Iirimaalt.
            
         Õiguslikud alused ja peamised argumendid
   Komisjon väidab, et Iirimaa rikkus direktiivi 92/43/EMÜ järgnevas:
   
               —
            
            
               Direktiivi 92/43/EMÜ (loodusdirektiiv) artikli 12 lõike 2 ülevõtmine on puudulik selles osas, et see keelab direktiivi, mis käsitleb direktiivi IV lisa punktis a loetletud loomaliikide pidamist, vedamist ja müümist või vahetamist ja müügiks pakkumist ainult Iirimaal esinevate loomaliikide osas.
            
         
               —
            
            
               Direktiivi 12 lõike 1 rakendamine Iirimaal on puudulik, kuna Iirimaa ei ole vastu võtnud kõiki erimeetmeid kehtestamaks tõhusalt lisa IV punktis a nimetatud ranget kaitse süsteemi Iirimaal esinevate loomaliikide suhtes.
            
         
               —
            
            
               Direktiivi 12 lõike 1 ja artikli 16 ülevõtmine on ebaõige, kuna paralleelselt on olemas erandite süsteem, mis on vastuolus artikli 16 reguleerimisala ja kohaldamistingimustega ning mille tagajärjeks on see, et Iirimaa rikub artikli 12 lõikest 1 tulenevat kohustust kehtestada ja hoida jõus direktiivi lisa IV punktis a loetletud loomaliikide ranget kaitse süsteemi.
            
         
      (1)  EÜT L 206, 22.7.1992, lk 7.